Voldemārs Reinholds

Andrejs Voldemārs Reinholds ( — ) bija Latvijas Bruņoto spēku un Latviešu leģiona virsnieks. Vācu krusta zeltā un Dzelzs krusta Bruņinieka krusta kavalieris.

 Dzīvesgājums 
Dzimis 1903. gadā Bauskā.Konovaļčiks, M. 16. Zemgales Kārtības dienesta bataljona kaujas darbība Ļeņingradas frontes aizmugures apstākļos. 1941. – 1943. Dienestu Latvijas armijā uzsāka 1. Kurzemes kājnieku divīzijas 2. Ventspils kājnieku pulkā. No 1925. gada līdz 1939. gadam dienēja 3. Latgales kājnieku divīzijas 9. Rēzeknes kājnieku pulkā. 1926. gada 1. septembrī Reinholds pabeidza Kara skolu ar I šķiru, iegūstot leitnanta dienesta pakāpi (skaitot no 1925. gada 1. septembra)."Latvijas Kareivis Kaŗa skolu beigušie kadeti (01.09.26.)"Latvijas Kareivis" Valsts prezidenta pavēle armijai un flotei Nr. 143. (02.09.26.) 1929. gada 11. novembrī Reinholdu paaugstināja par virsleitnantu (skaitot no 1928. gada 1. septembra). 1937. gadā 10. novembrī Reinholds pabeidza Armijas militār-fiziskās audzināšanas kursus."Latvijas Kareivis" Armijas militār-fiziskās audzināšanas kursu noslēgums (12.11.37.) 1941. gada jūnijā viņš brīvprātīgi pameta armiju.

Otrā pasaules kara laikā 1941. gada 4. septembrī no brīvprātīgajiemArturs Silgailis “Latviešu leģions”, Rīga, 2006., 284.lpp uzsāka pirmā latviešu kārtības dienesta bataljona (16. Zemgales kārtības dienesta (policijas) bataljonu) formēšanu. Neilgi pirms izbraukšanas uz fronti par bataljona 3. rotas komandieri iecēla Voldemāru Reinholdu.lacplesis.com 16. Zemgales bataljons  Bataljons nodarbojās ar dzelzceļu apsardzību, partizānu apkarošanu, kā arī kaujas uzdevumu izpildi Ļeņingradas frontes aizmugurē (Dno, Staraja Rusas, Ilmeņa ezera un Soļcu rajonā). 1942. gada beigās Reinholdu paaugstināja par kapteini (1944. gadā majors).Arturs Silgailis “Latviešu leģions”, Rīga, 2006., 139.lpp

1943. gada janvāra beigās divus latviešu policijas bataljonus atvilka no frontes uz Krasnoje Selo, lai uz to pamata sāktu formēt Latviešu SS brīvprātīgo brigādi (vēlākā 19. grenadieru divīzija). 3. februārī 16. Zemgales bataljonu iekļāva brigādē. 8. februārī bataljons ieradās Krasnoje Selo un tas tika iekļauts brigādes 42. pulkā kā III bataljons. 1943. gadā Reinholds tika iecelts par iepriekšminētā pulka III bataljona komandieri.lacplesis.com Latvieši Volhovas frontes sektorā 1943. gada 24. oktobrī apbalvots ar Dzelzs krusta II pakāpi (vēlāk apbalvots arī ar I pakāpi). 1944. gada 28. novembrī Reinholdu apbalvoja ar Vācu krustu zeltā. Leģiona sastāvā nogājis kauju ceļu no Volhovas līdz pat Kurzemes cietoksnim. Kurzemes cietoksnī 1945. gada 15. martā Reinholds pārņēma 19. divīzijas 43. grenadieru pulka komandēšanu, jo tā komandieris pulkvedis Roberts Osis tika iecelts par korpusa sakaru virsnieku pie Potsdamā nodibinātās Latviešu nacionālās komitejas.Latvijas vēsture internetā. 19.ieroču SS grenadieru divīzija (latviešu Nr.2) .Arturs Silgailis “Latviešu leģions”, Rīga, 2006., 171.lpp Pašās kara beigās (1945. gada 9. maijā) apbalvots ar augstāko tā laika Vācijas militāro apbalvojumu Dzelzs krusta Bruņinieka krustu.axishistory.com Knight's Cross Holders of the Waffen-SS 

Pēc Vācijas kapitulācijas 1945. gadā Reinholds gūstā nepadevās,delfi.lv Latviešu karavīri Rietumu sabiedroto un padomju gūstā  bet kopā ar vairākiem biedriem devās mežos. Pēc četriem mēnešiem viņu notvēra, taču Reinholdam izdevās izbēgt, un kādu laiku viņš mitinājās pie radiniekiem Tukumā un tēva mājās Kurmenes pagastā. Vēlāk Reinholds pārcēlās uz Rīgu, kur ar izdomātu vārdu (Andrejs Ostrovskis) strādāja par elektriķi. Rīgā viņš sastapās arī ar citiem bijušajiem leģionāriem. Viens no viņiem nodeva Reinholda īsto identitāti NKVD, kas viņu apcietināja 1948. gada 21. augustā. Reinholdam piesprieda 25 gadus ieslodzījuma Vorkutas nometnēs.

1958. gada 21. augustā Reinholds atgriezās Rīgā, kur līdz 1977. gadam strādāja par elektriķi. Lai arī padomju drošības iestādes viņam rūpīgi sekoja, tomēr viņš turpināja uzturēt kontaktus ar citiem leģionāriem. Miris 1986. gada 4. jūlijā Madlienas slimnīcā.

 Piezīmes 

 Atsauces 

Kategorija:Bauskā dzimušie
Kategorija:Latvijas Bruņoto spēku virsnieki
Kategorija:Latviešu leģiona virsnieki
Kategorija:Dzelzs krusta Bruņinieka krusta kavalieri
Kategorija:Vācu krusta kavalieri
Kategorija:Padomju represijās cietušie